CELEX: 62016CN0111
Language: fi
Date: 2016-02-24 00:00:00
Title: Asia C-111/16: Ennakkoratkaisupyyntö, jonka Tribunale di Udine (Italia) on esittänyt 24.2.2016 – Rikosoikeudenkäynti Giorgio Fidenatoa ym:ta vastaan

30.5.2016   
            
            
               FI
            
            
               Euroopan unionin virallinen lehti
            
            
               C 191/8
            
         Ennakkoratkaisupyyntö, jonka Tribunale di Udine (Italia) on esittänyt 24.2.2016 – Rikosoikeudenkäynti Giorgio Fidenatoa ym:ta vastaan
   (Asia C-111/16)
   (2016/C 191/10)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Udine
   
      Rikosoikeudenkäynnin asianosaiset pääasiassa
   
   Giorgio Fidenato, Leandro Taboga ja Luciano Taboga
   
      Ennakkoratkaisukysymykset
   
   
               1)
            
            
               Onko komissiolla [asetuksen] N:o 178/2002 (1) 54 [artiklan] 1 kohdan nojalla velvollisuus toteuttaa [asetuksen] N:o 178/2002 53 [artiklassa] tarkoitetut hätätoimenpiteet, jos jäsenvaltio sitä pyytää ja vaikka komissio katsoisi, ettei tietyistä elintarvikkeista tai rehuista aiheudu vakavaa riskiä ihmisten terveydelle, eläinten terveydelle tai ympäristölle?
            
         
               2)
            
            
               Onko hätätoimenpiteitä pyytäneellä jäsenvaltiolla oikeus toteuttaa [asetuksen] N:o 178/2002 [53 artiklassa] tarkoitettuja tilapäisiä hätätoimenpiteitä, jos komissio antaa sille tiedoksi arviointinsa, jossa ei hyväksytä pyyntöä ja jossa katsotaan, että tarvetta toteuttaa hätätoimenpiteitä ei ole ja tästä syystä se ei toteuta jäsenvaltion pyytämiä [asetuksen] N:o 1829/2003 (2) 34 [artiklassa] tarkoitettuja hätätoimenpiteitä?
            
         
               3)
            
            
               Voivatko ennalta varautumisen periaatteeseen liittyvät näkemykset, jotka eivät koske elintarvikkeen tai rehun käytöstä aiheutuvaa vakavaa ja ilmeistä riskiä ihmisten terveydelle, eläinten terveydelle tai ympäristölle, oikeuttaa sen, että jäsenvaltio toteuttaa [asetuksen] N:o 1829/2003 34 [artiklassa] tarkoitettuja tilapäisiä hätätoimenpiteitä?
            
         
               4)
            
            
               Jos on selvää ja ilmeistä, että Euroopan komissio on katsonut, että aineelliset edellytykset eivät täyty hätätoimenpiteiden toteuttamiseksi jonkin elintarvikkeen tai rehun osalta, ja jos tämä arviointi on vahvistettu EFSA:n tieteellisessä lausunnossa ja nämä arvioinnit on toimitettu hätätoimenpiteitä pyytävälle jäsenvaltiolle kirjallisesti, voiko jäsenvaltio jatkaa tilapäisten hätätoimenpiteidensä voimassa pitämistä ja/tai jatkaa niiden voimassaoloa, jos niiden toteuttamiselle asetettu tilapäinen määräaika on päättynyt?
            
         
      (1)  Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.1.2002 annettu Euroopan parlamentin ja neuvoston asetus (EY) N:o 178/2002 (EYVL L 31, s. 1).
   
      (2)  Muuntogeenisistä elintarvikkeista ja rehuista 22.9.2003 annettu Euroopan parlamentin ja neuvoston asetus (EY) N:o 1829/2003 (EUVL L 268, s. 1).